मीडिया पर समूह गठित नहीं करेंगे : पीएमओ  
पीएमओ ने इन खबरों को खारिज कर दिया कि प्रधानमंत्री ने मीडिया संबंधी मुद्दों पर जवाबदेही तय करने के लिए कोई समूह गठित करने का निर्णय किया है।
प्रधानमंत्री कार्यालय ने इन खबरों को गुरुवार को पूरी तरह से खारिज कर दिया कि प्रधानमंत्री मनमोहन सिंह ने मीडिया संबंधी मुद्दों पर जवाबदेही तय करने के लिए कोई समूह गठित करने का निर्णय किया है।  प्रधानमंत्री कार्यालय के सूत्रों ने इन खबरों के संदर्भ में कहा, ऐसा कोई समूह गठित नहीं किया गया है। ..किसी समूह को गठित करने का फैसला नहीं किया गया है। बताया जाता है कि मंगलवार को कैबिनेट की बैठक कुछ मंत्रियोंे ने कहा था कि हाल के अन्ना हजारे आंदोलन के दौरान मीडिया ने सकारात्मक भूमिका नहीं निभाई और इस बारे में कुछ किए जाने की जरूरत है।  खबरों के अनुसार शहरी विकास मंत्री कमल नाथ ने कैबिनेट में यह मुद्दा उठाया था।